
Text rozhodnutia
Súd: Krajský súd Košice Spisová značka: 6S/279/2013 Identifikačné číslo súdneho spisu: 7013201636 Dátum vydania rozhodnutia: 11. 07. 2014 Meno a priezvisko sudcu, VSÚ: JUDr. Milan Konček ECLI: ECLI:SK:KSKE:2014:7013201636.4 Opravné uznesenie Krajský súd v Košiciach, v právnej veci žalobcu J A K A M A - S E R V I S , s. r. o. , Višňová 10, Michalovce, právne zast.: JUDr. Miroslav Vidovenec, advokátom, S. Chalupku 18, Michalovce proti žalovanému: Okresný úrad Košice, odbor cestnej dopravy a pozemných komunikácií (bývalý Obvodný úrad pre cestnú dopravu a pozemné komunikácie v Košiciach), Komenského 52, Košice, v konaní o žalobe žalobcu proti rozhodnutiu žalovaného zo dňa 30.09.2013, č. 11/2013/05872, takto r o z h o d o l : V rozsudku Krajského súdu v Košiciach zo dňa 05. júna 2014, č. k. 6S/279/2013-77 o p r a v u j e nesprávnosť prvého výroku „žalobcu zamieta“ tak, že prvý výrok vo výrokovej časti rozsudku bude znieť: ž a l o b u zamieta. o d ô v o d n e n i e : Súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť ( § 164 O.s.p.). V danom prípade, ako to vyplýva z rozsudku Krajského súdu v Košiciach zo dňa 05. júna 2014 súd nesprávne formuloval vo výrokovej časti rozsudku výrok rozsudku „žalobcu zamieta“, ktorá chyba vznikla pri písaní rozsudku, a preto v súlade s citovaným zákonným ustanovením § 164 O.s.p. rozhodol opravným uznesením, tak ako je to uvedené vo výrokovej časti tohto opravného uznesenia. Poučenie: Proti tomuto opravnému uzneseniu je prípustné odvolanie na Najvyšší súd Slovenskej republiky v Bratislave prostredníctvom Krajského súdu v Košiciach do 15 dní odo dňa doručenia uznesenia, pričom odvolanie musí byť písomné v dvoch vyhotoveniach. V odvolaní sa má popri všeobecných náležitostiach (§ 42 ods.3 O. s. p.) uviesť, proti ktorému rozhodnutiu smeruje, v akom rozsahu sa napadá, v čom sa toto rozhodnutie alebo postup súdu považuje za nesprávny a čoho sa odvolateľ domáha.

